Руліць незвычайным транспартам вельмі проста — за ўсё адказваюць разумны блок кіравання і сучаснае праграмнае забеспячэнне. Разганяюся і спрабую плаўна спыніцца. Тут прымаюць удзел адразу два віды тормаза: электронны і ручны, як у звычайным веласіпедзе. Тармажу — адзін момант, і рухавік перастае працаваць. Увогуле, кіраваць такой штуковінай без праблем змогуць не толькі маладыя людзі, але і пенсіянеры.